: जनवाणी ने दो और अच्छे पत्रकारों को दैनिक जागरण से तोड़ा : बागपत ब्यूरो चीफ जयवीर तोमर और जहीर हसन ने जागरण को गुडबाय कहा : जागरण में भले ही दो की वापसी हो गई पर अभी कई विकेट गिरने को तैयार हैं : अमर उजाला और हिंदुस्तान के कर्मी भी जनवाणी का दामन थामने को बेताब : मेरठ यूनिट से जुड़े बागपत जिले के इंचार्ज व सीनियर सब एडिटर जयवीर सिंह तोमर और सब एडिटर जहीर हसन ने दैनिक जागरण को बाय बाय बोल दिया है. ये दोनों जनवाणी का दमन थामने वाले हैं. इन दोनों को मनाने के लिए संपादक राजवीर सिंह बागपत आये लेकिन दोनों ने पूरी तरह से पक्का फैसला कर लिया है. उधर, पश्चिमी यूपी की अखबारी दुनिया का केंद्र इन दिनों मेरठ में छीपी टैंक स्थित जनवाणी का दफ्तर बना हुआ है. पत्रकारों को तोडऩे, जोडऩे और मनाने की कवायदों के अलावा क्राइसिस मैनेजमेंट करने में जुटे लोग मेरठ में जनवाणी के आगामी कदमों पर ध्यान रख रहे हैं. सूत्र बताते हैं कि जनवाणी के मौजूदा ऑफिस के बाहर जागरण, अमर उजाला और हिंदुस्तान के ‘भेदिये’ हैं, तो वहीं जागरण, अमर उजाला और हिंदुस्तान के विकेट गिराने में जनवाणी के शीर्ष लोग लगातार कसरत कर रहे हैं.